**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M.**  **SPALIO 24 D. SPRENDIMO NR. 5TS-1444 ,,DĖL SPECIALIOSIOS TIKSLINĖS DOTACIJOS MOKYMO LĖŠŲ DALIES, TENKANČIOS LAZDIJŲ RAJONO SAVIVALDYBEI, PASKIRSTYMO IR PANAUDOJIMO TVARKOS APRAŠO PATVIRTINIMO” PAKEITIMO**

2021 m. birželio 21 d. Nr. 34-832

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12 punktu, Lazdijų rajono savivaldybės taryba n u s p r e n d ž i a:

1. Pakeisti specialiosios tikslinės dotacijos mokymo lėšų dalies, tenkančios Lazdijų rajono savivaldybei, paskirstymo ir panaudojimo tvarkos aprašą, patvirtintą Lazdijų savivaldybės tarybos 2018 m. spalio 24 d. sprendimu Nr. 5TS-1444 „Dėl Specialiosios tikslinės dotacijos mokymo lėšų dalies, tenkančios Lazdijų rajono savivaldybei, paskirstymo ir panaudojimo tvarkos aprašo patvirtinimo“:

1.1. pakeisti 5.3 papunktį ir jį išdėstyti taip:

„5.3. mokymosi pasiekimų patikrinimams organizuoti ir vykdyti. Savivaldybės administracijos Švietimo, kultūros ir sporto skyrius, pasibaigus brandos egzaminams, iki rugsėjo 30 d. pateikia savivaldybės administracijos Biudžeto, finansų ir turto valdymo skyriui savivaldybės švietimo įstaigų darbuotojų, dalyvavusių brandos egzaminų organizavime ir vertinime, sąrašą, kuriame nurodo darbuotojų vykdytas funkcijas egzaminų metu ir darbo valandas, kurios neturi viršyti teisės aktais nustatytų darbo laiko normų. Pagal pateiktus duomenis už egzaminų vykdymą, darbo užmokestį ir su juo susijusias socialinio draudimo įmokas ir kompensacijas, apskaičiuoja savivaldybės administracijos Biudžeto, finansų ir turto valdymo skyrius, vadovaudamasis Lietuvos Respublikos švietimo ir mokslo ministro patvirtintais rekomendaciniais įkainiais. Atitinkamų metų IV ketvirtį savivaldybės tarybos sprendimu lėšos paskirstomos savivaldybės švietimo įstaigoms, kurių pedagogai dalyvavo brandos egzaminų organizavime ir vertinime;“;

1.2. pakeisti 8 punktą ir jį išdėstyti taip:

„8. Efektyviam ir rezultatyviam mokymo lėšų panaudojimui užtikrinti Savivaldybės administracijos Švietimo, kultūros ir sporto skyrius vykdo sistemingą ugdymo proceso, o Savivaldybės administracijos Biudžeto, finansų ir turto valdymo skyrius – mokykloms skirtų valstybės biudžeto lėšų panaudojimo stebėseną.“;

1.3. papildyti 61 papunkčiu:

„61. Įgyvendinant Lietuvos Respublikos švietimo, mokslo ir sporto ministro 2020 m. liepos 2 d. įsakymą Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ (toliau – Aprašas), savivaldybėms skiriamos mokymo lėšos skaitmeninio ugdymo plėtrai: švietimo, mokslo ir sporto ministro nustatytus  reikalavimus atitinkantiems skaitmeniniams mokymo(si) ištekliams, priemonėms ir informacinių ir komunikacinių technologijų įrangai įsigyti, taip pat mokytojų skaitmeninio raštingumo kompetencijai tobulinti pagal skaitmeninio raštingumo programas, atitinkančias švietimo, mokslo ir sporto ministro nustatytus reikalavimus. Ugdymo įstaigoms skaitmeninio ugdymo plėtrai  skiriama ne mažiau kaip 100 procentų lėšų, apskaičiuotų pagal Mokymo lėšų apskaičiavimo, paskirstymo ir panaudojimo tvarkos aprašo, patvirtinto 2018 m. liepos 11 d. Lietuvos Respublikos Vyriausybės nutarimu Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 1 priede nurodytą atitinkamą ugdymo reikmių koeficientą ir faktinį mokinių skaičių. Ugdymo įstaiga jai tenkančias mokymo lėšas skaitmeninio ugdymo plėtrai naudoja pagal individualias reikmes.“.

Savivaldybės merė Ausma Miškinienė

Laima Markevičienė, mob. 8 613 84 658

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS TARYBOS 2018 M. SPALIO 24 D. SPRENDIMO NR. 5TS-1444**  **,,DĖL SPECIALIOSIOS TIKSLINĖS DOTACIJOS MOKYMO LĖŠŲ DALIES, TENKANČIOS LAZDIJŲ RAJONO SAVIVALDYBEI, PASKIRSTYMO IR PANAUDOJIMO TVARKOS APRAŠO PATVIRTINIMO” PAKEITIMO“ PROJEKTO**

**AIŠKINAMASIS RAŠTAS**

2021-06-16

Lazdijų rajono savivaldybės tarybos sprendimo projektas ,,Dėl Lazdijų rajono savivaldybės tarybos 2018 m. spalio 24 d. sprendimo Nr. 5TS-1444 ,,Dėl specialiosios tikslinės dotacijos mokymo lėšų dalies, tenkančios Lazdijų rajono savivaldybei, paskirstymo ir panaudojimo tvarkos aprašo patvirtinimo” pakeitimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12 punktu.

Šio sprendimo projekto tikslas **–** pakeisti Specialiosios tikslinės dotacijos mokymo lėšų dalies, tenkančios Lazdijų rajono savivaldybei, apskaičiavimo, paskirstymo ir panaudojimo tvarkos aprašą.

Aprašo 5.3 papunkčio ir 8 punkto pakeitimai susiję su pasikeitusia Lazdijų rajono savivaldybės administracijos struktūra: vietoje Finansų skyriaus įrašomas Biudžeto, finansų ir turto valdymo skyrius. O papildymas 61 susijęs su nuo 2021 m. balandžio 30 d. pasikeitusiu teisės aktu: savivaldybėms skirtas mokymo lėšas  skaitmeninio ugdymo plėtrai (švietimo, mokslo ir sporto ministro nustatytus reikalavimus atitinkantiems skaitmeniniams mokymo(si) ištekliams, priemonėms ir informacinių ir komunikacinių technologijų įrangai įsigyti, taip pat mokytojų skaitmeninio raštingumo kompetencijai tobulinti pagal skaitmeninio raštingumo programas, atitinkančias švietimo, mokslo ir sporto ministro nustatytus reikalavimus), savivaldybės turi paskirstyti pagal jų nustatytą tvarką. Šiuo projektu siūloma, kad skaitmeninio ugdymo lėšas mokyklos naudotų pagal savo individualias reikmes.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Biudžeto, finansų ir turto valdymo skyriaus vyr. specialistė Laima Markevičienė.

Biudžeto, finansų ir turto valdymo skyriaus

vyr. specialistė Laima Markevičienė